Rheinpark stadionas

Rheinpark stadionas – nacionalinis Lichtenšteino stadionas. Jame namų varžybas žaidžia Lichtenšteino vyrų futbolo rinktinė, klubas „FC Vaduz“, taip pat čia varžomasi dėl Lichtenšteino futbolo taurės. Stadionas pastatytas Reino pakrantėje, šalia Šveicarijos sienos.

Stadionas atidarytas 1998 m. liepos 31 d. Atidarymo rungtynėse tuometiniai Bundeslygos čempionai „1. FC Kaiserslautern“ rezultatu 8:0 nugalėjo „FC Vaduz“ klubą.

Rheinpark stadione Lichtenšteino rinktinė yra iškovojusi istorines pergales prieš Latviją (1:0), Islandiją (3:0) ir Lietuvą (2:0).

Nuorodos 
 Lichtenšteino futbolo asociacijos oficiali svetainė
 Oficiali Vaduz FC svetainė

Stadionai
Lichtenšteino futbolas